משאל העם על עצמאות קטלוניה

משאל העם על עצמאות קטלוניה הוא משאל עם לעצמאות שהתקיים בקטלוניה, קהילה אוטונומית בצפון-מזרח ספרד, ב-1 באוקטובר 2017, ואשר במסגרתו נשאלו המצביעים האם הם תומכים בהיפרדות חבל הארץ מספרד והפיכתו לרפובליקה עצמאית. את המשאל יזמה ממשלת קטלוניה. שיעור ההצבעה במשאל היה 42.34%, ו-90% מהמשתתפים בו הצביעו בעד כינון רפובליקה עצמאית בקטלוניה. המשאל הורכב על ידי המפלגה הקטלונית האירופאית-הדמוקרטית (PDeCAT), השמאל הרפובליקני של קטלוניה (ERC), ועצמאיים אחרים, עם הסכם תמיכה (confidence and supply) עם מפלגת השמאל הפרו-קטלאנית PAC. מפלגות האופוזיציה החרימו את המשאל וטענו שאין לו בסיס, כיוון שחוקי קטלוניה דורשים רוב של שני שלישים בפרלמנט המקומי לכל שינוי במצב החוקי והמדיני של האזור. בית המשפט החוקתי של ספרד פסק כי המשאל אינו חוקתי, וממשלת ספרד הודיעה כי אינו לגיטימי ולא תכיר בו, משום שחוקת ספרד אינה מאפשרת לשום אזור לקיים משאל לעצמאות החבל ללא הסכמת ממשלת ספרד. קיום המשאל הוביל למשבר חוקתי בספרד. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – המאבק הקטלוני לעצמאות ממשלת ספרד התנגדה לכל עריכת משאל עם בנושא עצמאות מחוזית, בטענה כי חוקת ספרד אינה מתירה הצבעה על עצמאות ולפיכך מגדירה את הפעילות כבלתי חוקית ללא הסכמתה. מאז מרץ 2017, עמדה בעינה החלטת ממשלת קטלוניה לקיים את משאל העם והיא דאגה להציע מעטפות ופתקי הצבעה עבור ההצבעה שהתקיימה ב-1 באוקטובר 2017. ב-24 במרץ הודיע משרד התובע הכללי הספרדי בקטלוניה על חקירה האם משאל עם כזה נמצא בתכנון, עם השאלה ”האם אתה רוצה שקטלוניה תהפוך למדינה עצמאית בתצורת רפובליקה?”. ב-28 ביולי ממשלת ספרד עתרה לבית הדין החוקתי של ספרד בבקשה להטיל וטו על קיום משאל העם שאמור להתקיים באוקטובר. לאחר מכן הצהיר ראש ממשלת ספרד, מריאנו רחוי, במסיבת העיתונאים כי "לא ייערך שום משאל עם". בית המשפט נענה לעתירת הממשלה ופסק כי המשאל אינו-חוקתי. על פי החלטת הממשלה כי משאל העם אינו חוקי, ובהתאם לפסק הדין של בית המשפט, המשטרה חסמה 1,300 מתוך 2,315 תחנות הצבעה. מאותה סיבה האופוזיציה לא לקחה בו חלק. צרפת צרפת – ב-16 ביוני, נשיא צרפת עמנואל מקרון הכריז שהוא רואה את שאלת עצמאותה של קטלוניה כעניין פנימי של ספרד. סרביה סרביה – ב-7 בספטמבר, שר החוץ הכריז שסרביה לא תוכל לקבל מודל כזה (הכרזת עצמאות מבלי הסכמת הממשלה המרכזית) ושזה לא עניין פוליטי אלא בעיה של חוק בינלאומי". גרמניה גרמניה – ב-8 בספטמבר, הדובר של קנצלרית גרמניה, אנגלה מרקל, הצהיר שגרמניה מעוניינת ביציבות בספרד, ושבשביל מטרה זו צריכים החוק והחוקה להישמר בכל הדרגים. הונגריה הונגריה – ב-18 בספטמבר, דובר ממשלת הונגריה הצהיר שהונגריה "תכבד את רצון העם", אך הצהיר גם שהוא רואה בשאלת העצמאות (של קטלוניה) "עניין פנימי של ספרד וקטלוניה". סלובניה סלובניה – ב-30 בספטמבר, יושב ראש הפרלמנט הכריז ש"לקטלוניה יש זכות להגדרה עצמית". הרפובליקה העממית של סין  סין – ב-28 בספטמבר, בתגובה לשאלת עיתונאי, דובר משרד החוץ הצהיר שהרפובליקה העממית של סין מאמינה ש"העניין של קטלוניה שייך לענייני הפנים של ספרד". הממלכה המאוחדת הממלכה המאוחדת – ב-1 באוקטובר, שר החוץ תיאר את משאל העם כעניין פנימי של ספרד, אמר ש"ספרד היא בעלת ברית קרובה וידידה טובה, שחוזקה ואחדותה חשובים לממלכה המאוחדת", ועמד על כך שהחוק יישמר. ארצות הברית ארצות הברית – ב-13 באפריל, שגרירות ארצות הברית במדריד הצהירה שארצות הברית רואה את שאלת עצמאותה של קטלוניה כעניין פנימי של ספרד. ב-26 בספטמבר, במהלך פגישתו עם מריאנו רחוי, הצהיר הנשיא דונלד טראמפ כי "ספרד היא מדינה גדולה ועליה להישאר מאוחדת", אבל הביע ספק בנוגע לעצם קיום משאל העם, "אני חושב שאיש לא יודע אם הם יערכו הצבעה". מוקדם יותר באותו חודש, דוברת מחלקת המדינה התעקשה ש"משאל העם הוא עניין פנימי של ספרד, וארצות הברית תעבוד עם כל ממשלה או ישות שתקום כתוצאה ממנו". רוסיה רוסיה – יושב ראש הוועדה לעניינים בינלאומיים במועצת הפדרציה (הבית העליון של הפרלמנט) קרא לממשלת ספרד לנהל דיאלוג עם הקטלנים. "אחרת הסתירות רק יעמיקו, דבר שעשוי להוביל להתפרקות המדינה, כמו שקרה גם באוקראינה". המשאל הזה, כמו המשאל בכורדיסטן העיראקית, הוא "סימן נהיר וברור להתנגשות שבעקרונות האנושיים הבסיסיים: שלמות הטריטוריה והזכות להגדרה עצמית". "מדינה אמורה לדבר עם אזרחיה, אמורה להגיע להסכמות. כמו שאנחנו עושים ברוסיה." האיחוד האירופי האיחוד האירופי – ב-7 בספטמבר הצהיר נשיא הפרלמנט האירופי, אנטוניו טייאני, שהסדר החוקתי בכל אחת ממדינות האיחוד האירופי חייב להישמר בכל עת. הוא הצהיר גם שכל טריטוריה שתפרוש ממדינה שחברה באיחוד האירופי, תהפוך למדינה אחרת מבחינת האיחוד, ואמנות האיחוד לא יחולו בה. ב-14 בספטמבר, נשיא הנציבות האירופית, ז'אן קלוד יונקר, הכריז שהאיחוד האירופי "יכבד את פסקי הדין של בית המשפט החוקתי של ספרד והפרלמנט". בנוסף, יונקר הצהיר שאפילו אם תומכי העצמאות יזכו לרוב במשאל, קטלוניה לא תהפוך לחברה באיחוד האירופי ביום שלאחר ההצבעה. שווייץ שווייץ – קבוצה של חברי פרלמנט מכל המפלגות במועצת המדינות שלחו מכתב לממשלת ספרד, ובו הם מצהירים ש"מבלי לנקוט עמדה בסוגיה שעומדת על הפרק, אנו מאמינים שאין לפגוע בזכותו של העם הקטלני לקבוע את עתידו", ומגנים את המעצרים והחרמת ציוד הקלפיות כדבר "לא ראוי במדינה מודרנית ודמוקרטית". הממלכה המאוחדת הממלכה המאוחדת – ג'רמי קורבין, מנהיג מפלגת הלייבור, פרסם הצהרה שמגנה את האלימות בקטלוניה וקוראת לממשלת בריטניה לפנות לממשלת ספרד לסיים את הדיכוי בקטלוניה. מאוחר יותר, המנהיג הקודם של מפלגת הלייבור, אד מיליבנד, פרסם הצהרה דומה ובה אמר ש"ממשלת בריטניה לא יכולה פשוט לשתוק". ראש עיריית דבלין, במכתב לראש ממשלת ספרד מריאנו רחוי, הביע צער על האישומים נגד למעלה מ-700 ראשי ערים קטלנים והפציר בו "למצוא פתרון פוליטי לטענות הקטלנים ללגיטימיות ולהפסיק לאיים על עמיתיי ראשי הערים". במהלך משאל העם התקבלו דיווחים על מהומות אלימות וירי של המשטרה, ולפחות 884 איש נפצעו בעת ההצבעה. כן הגיעו דיווחים נוספים על כך שהמשטרה מונעת מאזרחים להצביע. נמסר כי המשטרה הספרדית סגרה והחרימה 319 קלפיות מתוך כ-2,300. אחוז ההצבעה עמד על 42%. מתוך 2,262,424 קולות שנספרו, 90% תמכו בעצמאות החבל. ראש ממשלת ספרד מריאנו רחוי טען שלא התקיים שום משאל עם. הוא שיבח את המשטרה על כך שפעלה ב"תקיפות וביטחון". שר החוץ אלפונסו דסטיס אמר שפעולות המשטרה היו "מצערות" ו"לא נעימות", אבל "מידתיות". הוא אמר ל-AP שכל האשמה באלימות מוטלת על פוג'דמון והממשלה המחוזית: "אם אנשים מתעקשים לא להקשיב לחוק ולעשות דברים שהחוקה מגדירה כבלתי-חוקיים ובלתי-חוקתיים, כוחות אכיפת החוק יצטרכו לאכוף את החוק". יומיים לאחר משאל העם נשא פליפה השישי מלך ספרד נאום מיוחד לאומה שבה תקף את מנהיגי הקטלונים והאשים אותם בבגידה ובסיכונה של כלכלת ספרד. המזכיר הכללי של המפלגה הסוציאליסטית (ומנהיג האופוזיציה) פדרו סנצ'ס אמר שההצבעה "סילפה את מושג הדמוקרטיה", ודחק בממשלה המרכזית לנהל משא ומתן עם מנהיגי המחוז הקטלניים. את האשמה ב"משבר החוקתי החמור" הטיל גם על הממשלה המרכזית וגם על הממשלות המחוזיות של קטלוניה. הוא גינה בתוקף את קבינט רחוי על כך שהורה למשטרה להסתער על המפגינים כדי לעצור את ההצבעה, אך הוסיף שיעמוד לצידו של רחוי כדי לתמוך ביציבות של ספרד במשבר חמור. ב-5 באוקטובר 2017 השעה בית המשפט לחוקה הספרדי את כינוס הפרלמנט בקטלוניה, לאחר שהכריזו שבכוונתם להכריז על עצמאות קטלוניה. יו"ר הפרלמנט הקטלוני טען בתגובה שהדבר מהווה פגיעה בחופש הביטוי. ב-27 באוקטובר 2017 הצביע הפרלמנט של קטלוניה בעד הכרזת עצמאות מספרד. בתגובה שלל הפרלמנט של ספרד את האוטונומיה של קטלוניה והדיח את ממשלת קטלוניה. לאחר מכן, נשיא קטלוניה קרלס פוג'דמון הואשם במרידה בספרד. ב-28 באוקטובר 2017, הודיעה ממשלת ספרד כי סגנית ראש הממשלה הספרדי, סוראיה סאנס דה סנטה מריה, תיקח את השליטה על קטלוניה. בנובמבר 2017 נעצרו חברי הממשלה הקטאלונית שתמכו בהיבדלות, ורובם נותרו במעצר עד למשפטם. בפברואר 2019 החל משפטם של מנהיגי קטלוניה. אתר האינטרנט הרשמי של משאל העם על עצמאות קטלוניה (בקטלאנית) מדיה וקבצים בנושא משאל העם על עצמאות קטלוניה בוויקישיתוף משאל העם על עצמאות קטלוניה Catalonia Votes (אורכב 29.05.2017 בארכיון Wayback Machine) ערד ניר, ‏הקרב על קטלוניה: הסבר ב-70 שניות, באתר ‏מאקו‏, 1 באוקטובר 2017 אביעד סגל, הקטלונים נחושים להכריז על עצמאות, אבל רבים מפקפקים בנחיצותה, באתר הארץ, 19 באוקטובר 2017 יוסף ישראל, הקרב על הזהות והכסף: קטלוניה הולכת למשאל עם על היפרדות מספרד, באתר חדשות עשר, 16 בספטמבר 2017 The real loser of the Catalan secession push: Catalan nationalists, 2022 Jones, Sam (2017-06-09). "Catalonia calls independence referendum for October". The Guardian (באנגלית בריטית). ISSN 0261-3077. נבדק ב-2017-06-09. המהווה אחד ממרכיבי הז'נרליטט דה קטלוניה "Spanish Government rejects Puigdemont's proposal to hold a binding referendum". Catalan News Agency. 30 בספטמבר 2016. נבדק ב-2 באוקטובר 2016. {{cite news}}: (עזרה) "Catalan Referendum on Independence 'Not Possible' Says Spain PM". Voice of America. 30 בדצמבר 2016. נבדק ב-22 בינואר 2017. {{cite news}}: (עזרה) Redacción y Agencias (1 בפברואר 2017). "El Gobierno no descarta medidas coercitivas para impedir el referéndum". La Vanguardia (בספרדית). Madrid. נבדק ב-27 במרץ 2017. {{cite news}}: (עזרה) Agencia EFE (26 במרץ 2017). "Rajoy ofrece diálogo, pero no admitirá ni el referéndum ni pactos para "violar la ley"". Expansión (בספרדית). נבדק ב-29 במרץ 2017. {{cite news}}: (עזרה) Barrena, Xabi; Albalat, J.G. (24 במרץ 2017). "La fiscalía investiga si el Govern está preparando el referéndum". El Periódico de Catalunya (בספרדית). Barcelona. נבדק ב-30 במרץ 2017. {{cite news}}: (עזרה) רויטרס, ספרד עתרה לבית הדין החוקתי: "לא לאפשר משאל על עצמאות קטלוניה", באתר ynet, 28 ביולי 2017 "Emmanuel Macron s'exprime au sujet de l'indépendance de la Catalogne" (בצרפתית). 2017-06-16. נבדק ב-2017-10-01. Serbia Foreign Minister Ivica Dacic: 'I hope the EU will survive until we're ready to join', www.mfa.gov.rs (באנגלית) (ארכיון) Berlin, Berliner Morgenpost. "Aufwind für Separatisten in Katalonien" (בגרמנית). נבדק ב-2017-10-01. "Hungary to 'respect' will of people in Catalonia vote". POLITICO (באנגלית אמריקאית). 2017-09-18. נבדק ב-2017-10-01. Millar, Joey (2017-09-18). "Brussels MUST NOT ignore will of the people with Catalan independence vote warns Hungary". Express.co.uk (באנגלית). נבדק ב-2017-10-01. Nazaret Romero, ‘Catalans have the right to self-determination’, says speaker of the Slovenian Parliament, www.catalannews.com (באנגלית) Foreign Ministry Spokesperson Lu Kang's Regular Press Conference on September 28, 2017, www.fmprc.gov.cn Boris Johnson, The Catalonian referendum is a matter for the Spanish govt & people. Imp that Spanish constitution respected & the rule of law upheld. (1/2), @BorisJohnson, ‏12:49 PM - 1 Oct 2017 (באנגלית) Faus, Àngels Piñol, Joan (2017-04-13). "US snubs Catalan independence drive in latest setback for separatists". EL PAÍS (באנגלית). נבדק ב-2017-10-02. "Rajoy wins Trump support over Catalonia". euronews (באנגלית). 2017-09-26. נבדק ב-2017-10-02. Gearan, Anne (2017-09-26). "Trump says U.S. opposes independence bid in Spain's Catalonia region". Washington Post (באנגלית אמריקאית). ISSN 0190-8286. נבדק ב-2017-10-02. "Spanish authorities should begin dialogue with Catalans - Russian senator". TASS (ברוסית). נבדק ב-2017-10-05. Beatriz Becerra, Esta es la carta en la que Tajani me responde sobre el golpe en Cataluña. Mi carta era del 19 de junio, la respuesta ha llegado hoy.pic.twitter.com/RbHCZ8hXGQ, @beatrizbecerrab, ‏3:30 AM - 7 Sep 2017 (בספרדית) "Juncker on Catalan referendum, Brexit and tech giants". euronews (באנגלית). 2017-09-14. נבדק ב-2017-10-05. הבית העליון של הפרלמנט Des parlementaires suisses envoient une lettre sur la Catalogne à Madrid - rts.ch - Suisse, amp.rts.ch (בצרפתית) "Jeremy Corbyn urges Theresa May to intervene in Catalan crisis". The Independent (באנגלית בריטית). 2017-10-01. נבדק ב-2017-10-05. Ed Miliband, The scenes from Catalonia are appalling. They go way beyond rights and wrongs of independence. The U.K. government cannot just stay silent., @Ed_Miliband, ‏2:15 PM - 1 Oct 2017 (באנגלית) Solidarity with the Mayors of Catalonia from Mayor of the City of Dublin | An Phoblacht, www.anphoblacht.com (באנגלית) סוכנות הידיעות, רוב מוחץ לעצמאות קטלוניה: 90% בעד היפרדות מספרד, באתר ynet, 2 באוקטובר 2017 דיווחים ממשאל העם על עצמאות קטלוניה, אתר הגארדיאן, 1 באוקטובר 2017 Greenfield, Graham Russell Nicola Slawson Patrick (2017-10-02). "Catalonia referendum: 90% voted for independence, say officials – as it happened". The Guardian (באנגלית בריטית). ISSN 0261-3077. נבדק ב-2017-10-02. "The Latest: Catalonia: 90 percent vote for independence". Star Tribune. אורכב מ-המקור ב-2017-10-02. נבדק ב-2017-10-02. סוכנויות הידיעות, מלך ספרד: מנהיגי קטלוניה בגדו בנו, נשליט סדר, באתר ynet, 3 באוקטובר 2017 רויטרס, בית המשפט בספרד השעה את כינוס הפרלמנט בקטלוניה, באתר תאגיד השידור הישראלי, ‏5 באוקטובר 2017 סוכנויות הידיעות, ראש ממשלת ספרד הדיח את ממשלת קטלוניה, באתר ynet, 27 באוקטובר 2017